recursal/SuperWikiNEXT-32B huggingface dataset:
குண்டாங்கல் பாறை
சமணச் சிற்பம்
புனே சமண சமய சங்கத்தாரால் வைக்கப்ட்ட தூண்
**குண்டாங்கல்** (*Kundangal*) என்பது இந்தியாவின் தமிழ் நாட்டிலுள்ள கரூர் மாவட்டம்  குளித்தலை வட்டம் அய்யர்மலை அருகே உள்ள சத்தியமங்கலத்தில் அமைந்துள்ள ஒரு பெரிய பாறாங்கல் ஆகும். சுண்டக்காய் அமைப்பில் உள்ளதால் சுண்டக்காய் பாறை என்ற பெயரிலும் இந்தப் பாறை அழைக்கப்படுகிறது. ஒரு சிறு குன்றின் முகட்டின் மீது, ஒரு முட்டை வடிவில் இந்த குண்டாங்கல் பாறை அமைந்துள்ளது. ஏறத்தாழ 30 அடி உயரமுடைய இந்தப் பாறையின், ஒரு சிறிய பகுதி மட்டுமே தாங்கு பாறையின் மேல் அழுந்தி நிற்கும் காட்சி, நம்மை அதிசயிக்க வைக்கிறது.

குண்டாங்கல் பாறை மிகவும் பழங்காலத்தைச் சேர்ந்ததாகக் கூறப்படுகிறது. இப்பாறையில் சமணச் சிற்பம் செதுக்கப்பட்டுள்ளாது. இங்கு மதுரையைச் சார்ந்த சமணர்கள் வாழ்ந்திருக்கலாம் என நம்புகிறார்கள்.தொல்லியல் துறையும், புனேயைச் சேர்ந்த சைன சங்கமும் ஆய்வு செய்துள்ளன. பழைய வரலாற்று நினைவுச் சின்னங்களின் எச்சமாக பாறை பாதுகாக்கப்பட்டு வருகிறது.குளித்தலையிலிருந்து மணப்பாறை செல்லும் பாதையில் மூன்று கல் தொலைவில் உள்ளது. 

நாசர் இயக்கி நடித்த 'அவதாரம்'என்ற படத்தின் ஒரு காட்சி இங்கே படமாக்கப்பட்டுள்ளது.

மேற்கோள்கள்
-----------

1. ↑  "சுண்டக்கா மலை சுற்றுலாத் தலமாகுமா?". தினமணி.. பார்த்த நாள்: 7 September 2022.
2. ↑  "கரூர் புகழிமலையில் ஆச்சரியத்திலும் ஆச்சரியம்... கிமு 1ம் நூற்றாண்டிலேயே பள்ளிக்கூடம் நடத்திய சமணர்கள்". *www.dinakaran.com*. 2022-09-25 அன்று மூலம் பரணிடப்பட்டது. 2022-09-07 அன்று பார்க்கப்பட்டது.
3. ↑  "சிறுகுன்றின் மேல் நிற்கும் வரலாற்று அதிசயம்... சுண்டக்கா பாறையை மீட்டெடுக்கக் கோரிக்கை!". ஆனந்த விகடன்.. பார்த்த நாள்: 7 September 2022.
**குண்டு சுதாராணி** (பிறப்பு: சூலை 28, 1964) என்பவர் இந்திய அரசியல்வாதி ஆவார். இவர் 2021 முதல் வாரங்கலின் மாநகரத் தந்தையாகப் பணியாற்றுகிறார். இவர் இந்திய நாடாளுமன்றத்தின் மேலவையான மாநிலங்களவையில் தெலங்காணாவைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். மே 2021-ல், தெலங்காணா இராட்டிர சமிதி கட்சியின் சார்பில் வாரங்கல் மாநகரத்தின் மாநகரத் தந்தையாகத் தேர்ந்தெடுக்கப்பட்டார்.

ஆரம்ப கால வாழ்க்கை
------------------

குண்டு சுதாராணி 28 சூலை 1964 அன்று இன்றைய தெலங்காணாவின் வாரங்கலில் சாமலா நர்சய்யா மற்றும் வெங்கடலட்சுமிக்கு மகளாகப் பிறந்தார். இவர்க் குண்டு பிரபாகர் என்பவரை 1984 மே 4-ல் திருமணம் செய்து கொண்டார். இவருக்கு இரண்டு மகன்கள் உள்ளனர்.

சுதாராணி மதுரை காமராஜர் பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றார்.

தொழில்
------

2002 முதல் 2004 வரை திருமலை திருப்பதி தேவஸ்தான நிர்வாகக் குழு உறுப்பினராக இருந்தார். 2005 முதல் 2010 வரை, இவர் தெலுங்கு தேசம் கட்சி, வாரங்கல் மாநகரத் தலைவராக இருந்தார். 

இவர் சூன் 2010-ல் மாநிலங்களவை உறுப்பினராகத் தேர்ந்தெடுக்கப்பட்டார்.

* பெட்ரோலியம் மற்றும் இயற்கை எரிவாயு குழு உறுப்பினர்
* உறுப்பினர், அறிக்கைக் குழு

ஆந்திரப் பிரதேசம் பிரிக்கப்பட்டபோது இவரது மாநிலங்களவைப் பதவி தெலங்காணாவிற்கு ஒதுக்கப்பட்டது. பின்னர் தெலுங்கு தேச கட்சி தலைமையுடன் ஏற்பட்ட கருத்துவேறுபாடு காரணமாகக் கட்சியிலிருந்து விலகினார். 2016-ல், சுதா ராணி தெலுங்கானா இராட்டிர சமிதியில் சேர்ந்தார்.

சேவை
----

சன்சத் ஆதர்ஷ் கிராம் யோஜனாவின் கீழ் சுதாராணி நீர்குல்லா கிராமத்தைத் தத்தெடுத்துள்ளார். தெலங்காணா மாநிலத்தின் வாரங்கல் மாவட்டத்தில் உள்ள அத்மகூர் மண்டலத்தில் இந்த கிராமம் வருகிறது.

மேற்கோள்கள்
-----------

1. 1 2 3 4  "Biographical Sketch Member of Parliament Rajya Sabha". 9 March 2014 அன்று பார்க்கப்பட்டது.
2. ↑  Mayabrahma, Roja (2021-05-07). "Telangana: Gundu Sudharani elected as Warangal new mayor". *The Hans India*. 2021-05-08 அன்று பார்க்கப்பட்டது.
3. ↑  "Draw of lots decides Rajya Sabha members for Telangana, Andhra". *The Hindu*. 30 May 2014.. பார்த்த நாள்: 13 July 2014.
4. ↑   (PDF). 4 March 2016 அன்று மூலம் (PDF) பரணிடப்பட்டது. Missing or empty `|title=` (உதவி)
**சதவீத முனைப்புள்ளி** அல்லது **சதவீதப் புள்ளி** (Percentage point or 'pp') என்பது *இரண்டு சதவீதங்களின் கணித வேறுபாட்டிற்கான அலகு* ஆகும். எடுத்துக்காட்டாக, 40% இலிருந்து 44% வரை நகர்வதால் ஏற்படும் அதிகரிப்பானது சதவீதப் புள்ளியில் 4 (44% - 40%) ஆகும். ஆனால் உண்மையான அதிகரிப்பு 10% ஆகும் ({\displaystyle {\frac {4}{40}}\times 100=10}).

கணிதத்தில், சதவீத முனைப்புள்ளி அலகானது வழக்கமாக ஆங்கிலத்தில் pp அல்லது p.p என சுருக்கமாகக் குறிப்பிடப்படுகிறது. தொடர்ந்து பயன்படுத்துகையில் முதல் அறிமுக நிகழ்வுக்குப் பிறகு, சில கணித அறிஞர்கள் "புள்ளி" அல்லது "புள்ளிகள்" என சதவீத முனைப்புள்ளியை  சுருக்கிப் பயன்படுத்திகிறார்கள்.

எடுத்துக்காட்டு
---------------

பின்வரும் எடுத்துக்காட்டில் 1980 ஆம் ஆண்டில், 50% மக்கள் புகைபிடித்தனர், 1990 இல் 40% புகைபிடித்தனர் எனில், 1980 முதல் 1990 வரை புகைபிடிப்போரின் எண்ணிக்கை குறைந்துள்ள அளவு:

* 10 சதவீதப்புள்ளிகள் (50 -40)
* சதவீதத்தில்

{\displaystyle {\frac {10}{50}}\times 100=20\%}.
புகைபிடிப்போரின் எண்ணிக்கை குறைந்ததன் அளவு, சதவீதப்புள்ளிகளில் 10 என்றாலும் உண்மையில் 20 சதவீதம் குறைந்து உள்ளது.

சதவீத முனைப்புள்ளி வேறுபாடு விளக்கம்
------------------------------------

சதவீத  முனைப்புள்ளி வேறுபாடுகள் நிகழ்தகவினை அல்லது எதிர்பார்ப்பினை வெளிப்படுத்த உதவும் ஒரு அலகாகும்.

எடுத்துக்காட்டாக, ஒரு நோயை மருந்துகளால் 70 சதவீதம் அந்நோயால் பாதிக்கப்பட்டவர்களைக் குணப்படுத்தலாம்; அதே நேரத்தில் மருந்து இல்லாமல் 50 சதவீதம் நோயாளிகள் குணமடையும் வாய்ப்புள்ளது எனில் மருந்தின் மூலம் 20 சதவீதமுனைப்புள்ளி அளவுக்கு நோயின் முழுமையான அபாயம் குறைக்கப்படுகிறது என அறியலாம்.

இந்த நிகழ்வில், சதவீத முனைப்புள்ளி வேறுபாட்டின் தலைகீழ் மாற்றம்: 

1 / (20%) = 1 / 0.20 = 5
இதனால் 5 நோயாளிகள் மருந்துடன் சிகிச்சையளிக்கப்பட்டால், மருந்து இல்லாத நிலையில் குணமடையும் நபர்களை விட மருந்துடன் குணமடையும் நபர்களின் எண்ணிக்கை ஒன்று அதிகமாக இருக்குமென எதிர்பார்க்கலாம்.

சதவீத முனைப்புள்ளிக்கும் சதவீதத்திற்கும் உள்ள வேறுபாடு
------------------------------------------------------

வளர்ச்சி, மகசூல், உமிழ்வு பின்னம் போன்றவற்றை சதவீதத்தால் கணக்கிடப்படுகிறது. திட்ட விலக்கமானது, சதவீதத்தை அலகாகக் கொண்டிருக்கும். திட்ட விலக்கத்திற்கான அலகு சதவிகிதத்தில் தவறாகப் பயன்படுத்துவதால் குழப்பம் நிலவுகிறது, ஏனென்றால் ஒப்புமைத் திட்ட விலக்கத்திற்கான ஒரு அலகாக சதவீதம் பயன்படுத்தப்படுகிறது, அதாவது திட்ட விலக்கத்தை சராசரி மதிப்பால் வகுக்கப்பட்டு சதவீதத்தால் பெருக்கக்கிடைப்பது மாறுபாடுகளின் குணகம் என அழைக்கப்படுகிறது.

சார்ந்த அலகுகள்
---------------

* சதவீதம் (%) நூற்றில் ஒரு பங்கு
* Per mille (‰) ஆயிரத்தில் ஒரு பங்கு
* சதவிகிதப் புள்ளி (‱) பத்தாயிரத்தில் ஒரு பங்கு

மேற்கோள்கள்
-----------

1. ↑  Brechner, Robert (2008). *Contemporary Mathematics for Business and Consumers, Brief Edition*. Cengage Learning. பக். 190.. பார்த்த நாள்: 7 May 2015.
2. ↑  Wickham, Kathleen (2003). *Math Tools for Journalists*. Cengage Learning. பக். 30.. பார்த்த நாள்: 7 May 2015.
**நந்தனார் சரித்திரம்** என்பது ஒரு தமிழிசைக் காவியமாகும். இது திருநாளைப் போவார் என்ற பெயரால் 63 நாயன்மார்களில் ஒருவராக போற்றப்படும் நந்தனார் வாழ்க்கையில் இறைவனோடு நிகழ்ந்தாக சொல்லப்படும் சில அதிசய சம்பவங்களை இசைப் பாடல்கள் கொண்டு விளக்கும் தொகுப்பாக கோபாலகிருஷ்ண பாரதியார் இயற்றினார். 

நந்தனார் சரித்திரத்தில் இடம் பெற்றுள்ள கீர்த்தனைகளின் தொகுப்பு:

1. அறிவுடையோர் பணிந்தேத்தும் தில்லை

2. ஆடும் சிதம்பரமோ என் ஐயன் கூத்தாடும் சிதம்பரமோ

3. ஆண்டிக் கடிமைக்காரன் அல்லவே

4. ஆருக்கு பொன்னம்பலவன் கிருபை இருக்குதோ

5. இரக்கம் வாராமல் போனதென்ன காரணம் என் சுவாமி

6. எப்போ தொலையும் இந்த துன்பம்

7. எப்போ வருவாரோ எந்தன் கலி தீர

8. எந்நேரமும் உன் சந்நிதிலே நானிருக்க வேணுமைய்யா

9. ஏதோ தெரியாமல் போச்சுதே என் செய்வேன்

10. கட்டை கடைதேறவேணுமே

11. கனகசபாபதி தரிசனம் ஒருநாள் கண்டால் கலிதீரும்

12. கனகசபாபதிக்கு நமஸ்காரம் பண்ணடி பெண்ணே

13. காரணம் கேட்டு வாடி (சகி) காதலன் சிதம்பரநாதன் இன்னும் வராத காரணம்

14. சங்கரனை துதித்திடு - இனி சலனமில்லை என்று பாடு

15. சபாபதிக்கு வேறு தெய்வம் சமானமாகுமா - தில்லை

16. சம்போ கங்காதரா சந்திரசேகர ஹர சம்போ

17. சிதம்பரம் அரஹரவென்றொருதரம் சொன்னால் சிவபதம் கிடைக்கும்

18. சிதம்பரம் போவேன் நாளைச் சிதம்பரம்

19. சிந்தனை செய்து கொண்டிருந்தால் உங்களுக்கு

20. சிவலோகநாதனை கண்டு சேவித்திடுவோம்

21. தரிசனம் செய்தாரே நந்தனார் தரிசனம் செய்தாரே தரிசனம்

22. திருவடி சரணம் என்றிங்கு நான் நம்பி வந்தேன் தேவாதி தேவா நின் திருவடி

23. தில்லை சிதம்பரம் என்றே நீங்கள் ஒருதரம் சொன்னால் பரகதியுண்டு

24. தில்லை தலமென்று சொல்லத்தொடங்கினால் இல்லைப் பிறவிப்பிணியும் பாவமும்

25. நடனம் ஆடினார் வெகு நாகரீகமாகவே கனக சபையில் ஆனந்த நடனம்

26. நந்தன் சரித்திரம் ஆனந்தம் ஆனாலும் அத்தியந்தம்

27. நமக்கினி பயமேது - தில்லை நடராஜனிருக்கும்போது

28. நீசனாய் பிறந்தாலும் போதும் ஐயா

29. பக்தி செய்குவீரே நடேசனைப் பக்தி

30. பக்திகள் செய்தாரே பரமசிவனையே பக்திகள்

31. பார்த்துப் பிழையுங்கள் நீங்கள் பார்த்துப் பிழையுங்கள்

32. பெரிய கிழவன் வருகிறான் பேரானந்தக் கடலாடி

33. மற்றதெல்லாம் பொறுப்பேன்

34. வருகலாமோவையா உந்தன் அருகில் நின்று கொண்டாடவும் பாடவும் நான்

35. வருவாரோ வரம் தருவாரோ எந்தன் மனது சஞ்சலிக்குதையே எப்போது வருவாரோ

வெளி இணைப்புகள்
---------------

* கோபாலகிருஷ்ன பாரதியார் பாடல்கள், (நந்தானார் சரித்திரம் உட்பட)
**சர் வில்பிரித் ரசல் கிரிம்வேடு** *(Sir Wilfrid Russell Grimwade)* என்பவர் ஆத்திரேலியாவைச் சேர்ந்த ஒரு வேதியியலாளர் ஆவார். தாவரவியலாளர், தொழிலதிபர் மற்றும் கொடையாளர் போன்ற பல்வேறு முகங்களாலும் இவர் நன்கு அறியப்படுகிறார். 1879 ஆம் ஆண்டு அக்டோபர் மாதம் 15 ஆம் தேதி இவர் பிறந்தார். தொழிலதிபரான பிரடெரிக் செப்பர்ட்டு கிரிம்வேடு இவரது தந்தையாவார். ஆத்திரேலிய இராணுவத்தில் முதுநிலை அலுவலராக பணியாற்றிய அரோல்டு கிரிம்வேடு இவரது சகோதரர் ஆவார்.

1929 ஆம் ஆண்டு கிரிம்வால்ட் வழங்கிய ஒரு உதவித்தொகை ரசல் கிரிம்வேடு பரிசை உருவாக்க பயன்படுத்தப்பட்டது, இது வனவியல் ஆய்வுக்கான உதவித்தொகையாகும். 2018 ஆம் ஆன்டு நிலவரப்படி, ஆண்டு பரிசு மதிப்பு, 40,000 டாலர் ஆகும். 1934 ஆம் ஆண்டு குக்கின் குடிசையை இங்கிலாந்தில் வாங்கி அதை ஆத்திரேலியாவுக்கு அனுப்பிய பின்னர் விக்டோரியாவுக்கு வழங்கினார். 

சர் வில்பிரித் ரசல் கிரிம்வேடு பிரித்தானியப் பேரரசின் சிறந்த மனிதர் விருதை 1935 ஆம் ஆண்டு வென்றுள்ளார். 1950 ஆம் ஆண்டு மன்னரின் பிறந்த நாள் பரிசுப் பட்டியலில் வீரப்பெருந்தகையாக இடம்பெற்றார்.

மேற்கோள்கள்
-----------

1. ↑  "The Grimwades of Melbourne". *Smith's Weekly* (New South Wales, Australia) **XXVIII** (38): p. 4. 16 November 1946.. பார்த்த நாள்: 16 August 2018.
2. ↑  "FORESTRY". *The Canberra Times* (Australian Capital Territory, Australia) **3** (419): p. 5. 13 February 1929.. பார்த்த நாள்: 16 August 2018.
3. ↑  "Russell Grimwade Prize worth $40,000". Forest and Wood Products Australia. 2018-08-16 அன்று மூலம் பரணிடப்பட்டது. 2020-05-03 அன்று பார்க்கப்பட்டது.
4. ↑  "CAPTAIN COOK'S' COTTAGE HANDED OVER". *The Advertiser (Adelaide)* (South Australia): p. 16. 16 October 1934.. பார்த்த நாள்: 16 August 2018.
5. ↑  "He 'melted' the air...". *The Argus (Melbourne)* (Victoria, Australia): p. 5. 3 November 1955.. பார்த்த நாள்: 16 August 2018.
6. ↑  "AUSTRALIANS WHO WERE KNIGHTED". *Northern Star* (New South Wales, Australia): p. 1. 8 June 1950.. பார்த்த நாள்: 16 August 2018.
**முருகல்** (*Garnicia indica*) இத்தாவரம் சமையலுக்கும், மருந்து பொருளாகவும், தொழிற்சாலை உபயோகங்களுக்காகவும் பயன்படுத்தப்படும் மங்குசுத்தான் குடும்பத்தைச் சார்ந்த மூலிகைத் தாவரம் ஆகும். இவற்றில் 200 வகையான தாவரங்கள் ஆசியா, ஆப்பிரிக்கா போன்ற பகுதிகளில் கண்டுபிடிக்கப்பட்டுள்ளது. இற்றில் அதிக அளவாக மேற்குத் தொடர்ச்சி மலைப்பகுதி மேற்கு கடற்கரையை ஒட்டிய காடுகளில் காணப்படுகிறது. இந்தியக் காடுகளில் காணப்படும் 35 வகைத்தாவரத்தில் காடுகளில் மறைவுபிரதேசங்களில் வெளியில் தெரியாமல் இருப்பவை 17 வகையாகும். மேற்கு தொடர்ச்சி மலைப்பகுதியில் ஏழுவகையும், அந்தமான் பகுதியில் ஆறு வகையும், இந்தியாவின் வடமேற்குப் பகுதியில் நான்கு வகையும் காணப்படுகிறது.
பொதுவாக ஆறுகளின் கழிமுகப்பகுதிகளிலும், சமவெளிப்பகுதிகளிலும் செழித்துவளரும் தன்மை கொண்டதாக உள்ளது. எல்லா இடங்களிலும் குறைந்த அளவு விளைச்சல் கொண்டதாகவே இருக்கிறது.

மேற்கோள்கள்
-----------

1. ↑  M.S. Patel, B.V. Antala, C.C. Barua and M. Lahkar (2013). "Anxiolytic activity of aqueous extract of *Garcinia indica* in mice". *International Journal of Green Pharmacy* **7** (4): 332–335. doi:10.4103/0973-8258.122089. . 
[*தொடர்பிழந்த இணைப்பு*]

மேலும் பார்க்க
--------------

விக்கிமீடியா பொதுவகத்தில்,  
 ***முருகல்***   
என்பதின் ஊடகங்கள் உள்ளன. 

* Plant database
* Article about culinary use of *kokum*
* Celtnet Spice Guide entry for Kokam

-
**ரைரங்பூர்** என்பது இந்தியாவின் ஒடிசா மாநிலத்தின் உள்ள மயூர்பஞ்ச் மாவட்டத்தின் ஒரு நகரம் மற்றும் நகராட்சி ஆகும். இது மாநில தலைநகர் புவனேசுவரத்தில் இருந்து சுமார் 287 கிலோமீட்டர் தொலைவிலும், பாரிபாடா மாவட்ட தலைமையகத்திலிருந்து 82 கிலோமீட்டர் தொலைவிலும், ஜம்சேத்பூரில் இருந்து 73 கிலோமீட்டர் தொலைவிலும் அமைந்துள்ளது. கட்காய் (சுலைபத்) அணை மற்றும் சிமிலிபால் உயிர்க்கோளக் காப்பகம் ஆகியவை நகரிற்கு அருகில் காணப்படும் இடங்களாகும். இவ்விடங்கள் பல வெளிநாட்டு சுற்றுலாப் பயணிகளை ஈர்க்கிறது. ரைரங்பூர் ஒடிசாவின் குறிப்பிடத்தக்க சுரங்கப் பகுதியாகும். இங்கு கோருமாஹிசானி, படம்பஹார், சுலைபட் சுரங்கங்கள் இரும்புத் தாதுக்களைக் கொண்டுள்ளன.

புவியியல்
---------

ரைரங்க்பூர் 22.27 ° வடக்கு 86.17 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 248 மீ (814 அடி) உயரத்தைக் கொண்டுள்ளது.

வரலாறு
------

ரைரங்க்பூர் பாமங்காட்டி மன்னர் மாதப்தாஸ் நரேந்திர மொஹாபத்ரா என்பவரால் நிறுவப்பட்டது. 1878 ஆம் ஆண்டில் பாமங்காட்டி மன்னர் கிருஷ்ணா சந்திர பஞ்ச்தியோவின் ஆட்சியில் இருந்த மயூர்பஞ்ச் மாவட்டத்துடன் இணைக்கப்பட்டது. பின்னர் 1918 ஆம் ஆண்டில் ரைரங்பூர் அதிகாரப்பூர்வமாக ரைரங்க்பூர் கார் எனப் பெயரிடப்பட்டது.

1960 ஆம் ஆண்டு ஏப்ரல் 24 அன்று 15 வார்டுகளுடன் ரைரங்க்பூர் கவுன்சில் (என்ஏசி) உருவாக்கப்பட்டது.

மேலும் 2014 ஆம் ஆண்டு மே 1 அன்று ஒடிசா அரசாங்கத்தால் ரைரங்பூர் நகராட்சி உருவாக்கப்பட்டது.

புள்ளிவிபரங்கள்
---------------

2011 ஆம் ஆண்டின் இந்திய மக்கட் தொகை கணக்கெடுப்பின் படி   ரைரங்க்பூரில் 47,294 மக்கள் வசிக்கின்றனர். மொத்த சனத்தொகையில் ஆண்கள் 52% வீதமாகவும், பெண்கள் 48% வீதமாகவும் காணப்படுகின்றனர். ரைரங்க்பூரின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 79% வீதமாகவும், மற்றும் பெண்களின் கல்வியறிவு 65% வீதமாகவும் காணப்படுகின்றது. ரைரங்பூரின் மக்கட் தொகையில் 12% வீதமானோர் 6 வயதுக்குட்பட்டவர்கள் ஆவார்கள்.

பொருளாதாரம்
-----------

ஜார்கண்டில் உள்ள ஜாம்ஷெட்பூர் (டாடானகர்), மேற்கு வங்காளத்தின் துர்காபூர், கோருமஹிஷானி, பதம்பஹார் மற்றும் சுலைபாட்டில் உள்ள இரும்பு தாது சுரங்கங்களுக்கு இடையிலான தொடர்பு மையமாக ரைரங்க்பூர் செயற்படுகின்றது. இரும்பு தாது கனிமங்கள் நிறைந்த மலைகளால் ரைரங்க்பூர் சூழப்பட்டுள்ளது. ஆசியாவின் முதல் இரும்புத் தாது சுரங்கங்களான கோருமாஹிசானி, சுலைபட் மற்றும் பதம்பஹார் (டாடா ஸ்டீலின் தாய் சுரங்கங்கள்) இங்கு உள்ளன. பெரோவனேடியம் ஆலை அமைப்பதற்கான முதல் சோதனை சுதந்திரத்திற்கு முந்தைய நாட்களில் மயூர்பஞ்சு மகாராஜாவால் செய்யப்பட்டது. தற்போது தினமும் ஆயிரக்கணக்கான தொன் இரும்பு தாது மாநிலத்திற்கு வெளியே ஏற்றுமதி செய்யப்படுகிறது.

பெரும்பான்மையான மக்கள் நெற்பயிர்ச் செய்கையை சார்ந்துள்ளனர். வேளாண்மை அவர்களின் முக்கிய ஆதாரமாக அல்லது மாற்று வருமான ஆதாரமாக காணப்படுகின்றது. கராக்காய் (சுலைபட்) அணை மற்றும் பாங்க்பாத் அணை ஆகியவை சாகுபடி செய்யும் சில நிலங்களுக்கு நீர்ப்பாசனத்திற்கு உதவுகின்றன. ரைரங்க்பூரில் பழமையான மற்றும் மிகப்பெரிய சால் எண்ணெய் பிரித்தெடுக்கும் ஆலை அமைந்துள்ளது. இது பல ஆண்டுகளாக மூடப்பட்டுள்ளது. சால் விதைகள் உள்ளூரில் காடுகளில் இருந்து சேகரிக்கப்படுகிறது.

சான்றுகள்
---------

1. ↑  "Maps, Weather, and Airports for Kuchaiburi, India". *www.fallingrain.com*. 2019-11-25 அன்று பார்க்கப்பட்டது.
2. ↑  "Census of India". Archived from the original on 2004-06-16.CS1 maint: unfit url (link)

வெளி இணைப்புகள்
---------------

இணையத்தளத்தில் ரைரங்பூர்
ராஜா தோலி கெலா, ஒடியத் திருவிழா
இ**ராஜா** (Raja) அல்லது **இராஜா பர்பா** அல்லது மிதுன சங்கராந்தி என்பது இந்தியாவின் ஒடிசாவில் கொண்டாடப்படும் மூன்று நாள் பெண்மையின் பண்டிகை ஆகும். திருவிழாவின் இரண்டாவது நாள் சூரிய மாதத்தின் மிதுனத்தின் தொடக்கத்தைக் குறிக்கிறது. அப்போது மழைக்காலம் தொடங்குகிறது.

புராணம்
-------

 நாயாகரிலுள்ள ஜோயிலுள்ள சிலைகள், ஜெகந்நாதருக்கு கீழே பூதேவி மற்றும் ஸ்ரீதேவியின் சிலை உள்ளது
முதல் மூன்று நாட்களில் தாய் பூமி அல்லது விஷ்ணுவின் மனைவிகள் மாதவிடாய்க்கு ஆளாகிறார்கள் என்று நம்பப்படுகிறது. நான்காவது நாள் வசுமதி அல்லது பூமாதேவியின் குளியல் சடங்கு என்று அழைக்கப்படுகிறது. இராஜா என்ற சொல் சமசுகிருத வார்த்தையான 'ராஜாஸ்' என்பதிலிருந்து வந்தது, அதாவது மாதவிடாய் என்று பொருள். ஒரு பெண்ணுக்கு மாதவிடாய் ஆரம்பிக்கும்போது, அவள் 'ராஜஸ்வாலா' அல்லது மாதவிடாய் பெண் என்று அழைக்கப்படுகிறாள். இடைக்காலத்தில் இந்த விழா இறைவன் ஜெகந்நாதரின் மனைவியான பூதேவியின் வழிபாட்டைக் குறிக்கும் விவசாய விடுமுறையாக மிகவும் பிரபலமாக இருந்தது.

இராஜா பர்பா
-----------

இது சூன் மாதத்தின் நடுப்பகுதியில் விழுகிறது, முதல் நாள் **பஹிலி ராஜா என்றும்**,  இரண்டாவது நாள் மிதுன சங்கராந்தி என்றும், மூன்றாம் நாள் **பூ தாஹா** அல்லது **பாசி ராஜா** என்றும் அழைக்கப்படுகிறது. இறுதி நான்காவது நாள், **வசுமதி குளியல்** அழைக்கப்படுகிறது. இதில் பெண்கள் பூமியின் அடையாளமாக அரைக்கும் கல்ல்லில் மஞ்சளை தேய்த்து குளித்துவிட்டு மலர், குங்குமம் போன்றவற்றைக் கொண்டு வணங்குகிறார்கள். அனைத்து வகையான பருவகால பழங்களும் பூமி தாய்க்கு வழங்கப்படுகின்றன. முதல் நாளுக்கு முந்தைய நாள் **சஜாபாஜா** அல்லது ஆயத்த நாள் என்று அழைக்கப்படுகிறது. அப்போது வீடு முழுவதும் சுத்தம் செய்யப்படுகிறது. மசாலாப் பொருட்கள் மூன்று நாட்களுக்கு தரையில் வைக்கப்படுகின்றன. இந்த மூன்று நாட்களில் பெண்கள் தங்கள் பணியிலிருந்து ஓய்வு எடுத்துக்கொண்டு புதிய புடவை, ஆபரணங்களை அணிவார்கள். இது அம்புபாச்சி மேளா போன்றது. ஒடிசாவில் ஏராளமான பண்டிகைகளில் மிகவும் பிரபலமான இராஜா திருவிழா தொடர்ந்து மூன்று நாட்கள் கொண்டாடப்படுகிறது. உள்வரும் மழையால் அதன் தாகத்தைத் தணிக்க பூமி தன்னைத் தயார்படுத்திக் கொள்வது போலவே, குடும்பத்தின் திருமணமாகாத சிறுமிகளும் இந்த திருவிழாவின் மூலம் வரவிருக்கும் திருமணத்திற்காக தயார் செய்கிறார்கள். பண்டிகை காலத்தில் அவர்கள் இந்த மூன்று நாட்களை மகிழ்ச்சியாகக் கடந்து, சமைக்காத மற்றும் ஊட்டமளிக்கும் உணவை மட்டுமே சாப்பிடுவது, குளிக்காமல் இருப்பது போன்றவற்றில் ஈடுபடுகிறார்கள். எதிர்காலத்தில் ஆரோக்கியமான குழந்தைகளைப் பெற்றெடுப்பதாக சபதம் செய்கிறார்கள்.

மேலும் காண்க
------------

* அம்புபாச்சி மேளா
* ஒடியா மொழி
* ஒடிசா

மேற்கோள்கள்
-----------

1. ↑  "Four-day Festival of Odisha 'Raja Parba' is all about celebrating Womanhood". . 
[*தொடர்பிழந்த இணைப்பு*]
2. ↑  "CHECK: RAJA festival 2016 date, Odia wallpaper, Pahili Raja facebook cover photo, whatsapp images online". *Incredibleorissa.com*. 13 June 2016. 4 October 2016 அன்று பார்க்கப்பட்டது.

விக்கிமீடியா பொதுவகத்தில்,  
 ***Raja Parba***   
என்பதின் ஊடகங்கள் உள்ளன.
மீளமைத்தல் யூதத்தின் தொழுகை கூடம். மென்றியல், கனடா
**மீளமைத்தல் யூதம்** (*Reconstructionist Judaism*, எபிரேயம்: יהדות מתחדשת‎) என்பது அமெரிக்காவை அடித்தளமாகக் கொண்ட தற்கால யூதச் சமய இயக்கம் ஆகும். இது மெர்தேகாய் கப்லன் (1881–1983) என்பவரின் சிந்தனையின் அடிப்படையில் உருவாக்கம் பெற்றது. இது யூத சமயத்தை நாகரிக வளர்ச்சிக்கேற்ப வளரும் ஒற்றாகக் காண்கிறது. இதன் ஆரம்பம் பழமை விரும்பும் யூதத்தினுள் ஒன்றாகக் காணப்பட்ட வளர்ச்சியடைந்தது. இவ்வியக்கம் 1920 களுக்கும் 1940 களுக்கும் இடையில் வளர்ச்சிடைந்து, 1968 இல் யூதக் குருசார் கல்லூரியை உருவாக்கியது.

உசாத்துணை
---------

1. ↑  "Rabbi Mordecai Kaplan". 13 அக்டோபர் 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Reconstructionist Judaism***   
என்பதின் ஊடகங்கள் உள்ளன. 

* Archived site of the former Jewish Reconstructionist Federation JRF
* New site of the Jewish Reconstructionist Movement பரணிடப்பட்டது 2017-10-05 at the வந்தவழி இயந்திரம் JRM
* Reconstructionist Rabbinical College RRC
* Reconstructionist Rabbinical Association பரணிடப்பட்டது 2021-04-10 at the வந்தவழி இயந்திரம் RRA
* University Synagogue Orange County US
* Guide to the Records of the Jewish Reconstructionist Foundation at the American Jewish Historical Society, New York, NY.
இந்திய **திரைப்பட விழாக்களின் இயக்ககம்** (*Directorate of Film Festivals*) என்பது இந்தியாவில் மத்திய செய்தி மற்றும் ஒலிபரப்புத் துறை அமைச்சகத்தின் கீழ் இயங்கும் ஒரு அமைப்பாகும். இது இந்திய மொழிகளில் தயாராகும் திரைப்படங்களில் சிறந்த படம், பாடல், நடிப்பு, பாடுபவர், ஒலிப்பதிவு...எனப் பல பிரிவுகளில், இந்தியாவிலேயே உயர்ந்த விருதான தேசிய திரைப்பட விருதுகள் அளிப்பதற்கான ஏற்பாடுகளைச் செயல்படுத்தும் ஒரு அமைப்பாகும். இவ்வமைப்பால் மேற்கொள்ளப்படும் செயல்பாடுகள் சர்வதேச திரைப்பட விழா, (இந்தியா) தேசிய திரைப்பட விருதுகள், இந்தியன் பனோரமா ஆகியவையாகும். விருதுகளுக்கான நடுவர் குழு உறுப்பிவர்களை ஒவ்வொரு ஆண்டும் தேர்ந்தெடுக்கும் இவ்வமைப்புக்கு, தன்னால் நடத்தப்படும் விழாக்களில். விருதுக்கு பரிசீலனை செய்யப்படும் திரைப்படங்களைத் தேர்ந்தெடுக்கப்படுவதிலும் இறுதியாக விருதுக்குரியதாக வெற்றிப்படத்தைத் தீர்மானிப்பதிலோ எந்தவொரு பங்கும் கிடையாது.

இந்த இயக்ககம் 1973 இல் இந்திய அரசால் அமைக்கப்பட்டு செய்தி மற்றும் ஒலிபரப்புத் துறை அமைச்சகத்தின் கீழ் இயங்கி வருகிறது.. இந்திய திரைப்படங்களை வெளிநாடுகளில் நடக்கும் திரைப்பட விழாக்களில் பங்கு பெறச் செய்வதற்கும் வெளிநாட்டு திரைப்பட நிகழ்ச்சிகள் இந்தியாவில் நடைபெறுவதற்குமான ஏற்பாடுகளை இந்த அமைப்பு மேற்கொண்டு வருகிறது.

மேற்கோள்கள்
-----------

1. 1 2  Directorate of Film Festivals பரணிடப்பட்டது 2008-06-17 at the வந்தவழி இயந்திரம் Ministry of Information and Broadcasting (India), Govt. of India Official website.

வெளி இணைப்புகள்
---------------

* Directorate of Film Festivals, Official website பரணிடப்பட்டது 2018-01-21 at the வந்தவழி இயந்திரம்
* Directorate of Film Festivals at Ministry of Information Broadcasting பரணிடப்பட்டது 2008-06-17 at the வந்தவழி இயந்திரம்
**தமிழியல் விருது** என்பது இலங்கை, மட்டக்களப்பு அமிர்தகழியில் இயங்கிவரும் எழுத்தாளர் மையம் ஆண்டுதோறும் வழங்கிவரும் விருதாகும். இலங்கையிலும், மற்றும் புலம்பெயர்ந்தும் வாழும் படைப்பாளிகளுக்கு இந்த விருதுகள் வழங்கப்படுகின்றன.

2012 ஆம் ஆண்டுக்கான தமிழியல் விருதுக்காகத் தெரிவாகியுள்ள படைப்பாளிகளின் பட்டியல் வருமாறு,

உயர் தமிழியல் விருது
--------------------

எழுத்தாளர் ஊக்குவிப்பு ஸ்தாபகர் பாக்கியநாதன் உயர் தமிழியல் விருது

* பேராசிரியர் எஸ். சண்முகதாஸ்

தமிழியல் விருது
---------------

தலா ரூபாய் 15,000 பணத்துடன் வவுனியூர் ஸ்ரீ இராமகிருஸ்ணா கமலநாயகி தமிழியல் விருது தமிழ் இலக்கிய மேம்பாட்டுக்கு உழைத்த 14 படைப்பாளிகளுக்கு அளிக்கப்படுகிறது.

* என். கே. இரகுநாதன்
* சா. வே. பஞ்சாட்சரம்
* தெணியான்
* கே. ஆர். டேவிட்
* ஜூனைதா ஷெரீப்
* சாரல் நாடன்
* பொன்னம்பலம்
* ச. அருளானந்தம்
* சு. ஸ்ரீகந்தராசா
* எஸ். தில்லை நடராஜா
* செ. குணரெத்தினம்
* தாமரைச்செல்வி
* ஆ. மூ. சி. வேலழகன்
* எஸ். முத்துக்குமாரன்

தமிழ்ப்பணியாளர் தமிழியல் விருது
-------------------------------

ரூபாய் 25,000 பணத்துடன் கல்விமான் வ. கனகசிங்கம் தமிழியல் விருது பெறும் அயல்நாட்டுப் படைப்பாளி

* வரலாற்று ஆய்வாளர் வைகிங் மு.ச. கருணாநிதி (துணைத்தலைவர், தமிழ்ச்சங்கம், இராமநாதபுரம் மாவட்டம், தமிழ்நாடு)

இனநல்லுறவுத் தமிழியல் விருது
----------------------------

ரூபாய் 10,000 பணத்துடன் வணபிதா சந்திரா அடிகளார் தமிழியல் விருது பெறும் இன நல்லுறவுக்காக உழைத்த சிங்கள மொழிப் படைப்பாளி

* சுந்தன தேசப்பிரிய

ஓவியருக்கான தமிழியல் விருது
---------------------------

ரூபாய் 10,000 பணத்துடன் ஓவியர் கிக்கோ தமிழியல் விருது பெறும் சிறந்த ஓவியர்

* ஆசை இராசையா

தமிழியல் விருது - தெரிவான நூல்கள்
---------------------------------

தமிழியல் விருதுக்காக 2011 ஆம் ஆண்டு வெளிவந்த நூல்களிலிருந்து தெரிவு செய்யப்பட்டவைகள்

### சிறுகதை

ரூபாய் 10,000 பணத்துடன் துறையூர் வே. நாகேந்திரன் தமிழியல் விருது

* *கூடுகள் சிதைந்த போது* - அகில்.

### நாவல்

ரூபாய் 10,000 பணத்துடன் துறையூர் நாவலாசிரியை பவளசுந்தரம்மா தமிழியல் விருது

* *அலைக்குமிழ்* - அகளங்கன்

### கவிதை

ரூபாய் 10,000 பணத்துடன் புலவர்மணி ஆ. மு. சரீபுத்தீன் தமிழியல் விருது

* *துயரம் சுமக்கும் தோழர்களாய்* - கவிஞர் குறிஞ்சிவாணன்

### சிறுவர் இலக்கியம்

ரூபாய் 10,000 பணத்துடன் தகவம் வ. இராசையா தமிழியல் விருது 

* *சட்டியும் குட்டியும்* - மாவை நித்தியானந்தன்

### நாடகம்

ரூபாய் 10,000 பணத்துடன் கலைஞர் அழகரெத்தினம் தமிழியல் விருது

* *ஆச்சி...ஆச்சாப்பாட்டி* - க.இ. கமலநாதன்

### ஆவணமாக்கல்

ரூபாய் 10,000 பணத்துடன் கலைஞர் ஓ.கே. கணபதியாபிள்ளை தமிழியல் விருது

* *நூல்த் தேட்டம்* - ந. செல்வராஜா

### சமயம்

ரூபாய் 10,000 பணத்துடன் அருட்கலைவாரிதி சு. சண்முகவடிவேல் தமிழியல் விருது

* *பாண்டிருப்பு ஸ்ரீ திரௌபதை அம்மன் ஆலயம்* - முகில் வண்ணன்

### கட்டுரை

ரூபாய் 10,000 பணத்துடன் செந்தமிழ்ச் செல்வர் சு.ஸ்ரீகந்தராஜா தமிழியல் விருது

* *ஆசிரியத் தலையங்கம் ஓர் அறிமுகம்* - அருட்திரு ரூபன் மரியாம்பிள்ளை.

### வரலாறு

ரூபாய் 10,000 பணத்துடன் வித்தியாகீர்த்தி ந. சந்திரகுமார் தமிழியல் விருது

* *சுவடுகள்* - எம்.சி.எம்.ஷெரீப்

### ஆய்வு

ரூபாய் 10,000 பணத்துடன் பதிவாளர் நாயகம் எஸ். முத்துக்குமாரன் தமிழியல் விருது

* *கிழக்கிலங்கைத் தமிழகம்* - வாகரைவாணன்

பரிசளிப்பு விழா
---------------

தமிழியல் 2012 விருதுகளுக்கான பரிசளிப்பு விழா அக்டோபர்’ 2013ல் நடத்தப் பெற உள்ளது.

வெளி இணைப்புகள்
---------------

* தமிழியல் விருது 2012: முடிவுகள்
**சுரைக்காயூர் புஜபதீஸ்வரர் கோயில்** தமிழ்நாட்டில் தஞ்சாவூர் மாவட்டம், சுரைக்காயூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் புஜபதீஸ்வரர், ஔஷத மங்களாம்பிகை சன்னதிகளும், விஷ்ணு, துர்க்கை, சண்டிகேஸ்வரர், ஆயுர்தேவி, காலபைரவர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பீம் சென் சச்சார் (Bhim Sen Sachar)** (1894 திசம்பர் 1  - 1978 சனவரி 18  ) இவர் ஓர் இந்திய அரசியல்வாதியாவார். இவர் மூன்று முறை பஞ்சாப் மாநில முதல்வராக இருந்தார் .

சுயசரிதை
--------

சச்சார் 1894 திசம்பர் 1 அன்று பிறந்தார். இவர் லாகூரில் இளங்கலை பட்டமும், சட்டத்தில் இளங்கலை பட்டமும் பெற்றார். இப்போது பாக்கித்தானில் இருக்கும் குஜ்ரான்வாலாவில் சட்டப் பயிற்சி மேற்கொண்டார்.  சுதந்திர இயக்கத்தில் ஈர்க்கப்பட்ட இவர், இளம் வயதிலேயே இந்திய தேசிய காங்கிரசு கட்சியில் சேர்ந்தார். 1921இல் பஞ்சாப் பிரதேச காங்கிரசு கமிட்டியின் செயலாளராக தேர்ந்தெடுக்கப்பட்டார். 1947இல் இந்தியா சுதந்திரம் அடைந்த நேரத்தில், இவர் கட்சியின் முக்கியமான உறுப்பினராக இருந்தார்.

முதலமைச்சராக
------------

1949இல், கட்சி இவரை பஞ்சாப் மாநிலத்தின் முதல்வர் பதவிக்கு தேர்வு செய்தது. இவர் 1949 ஏப்ரல் 13 அன்று பதவியேற்று 1949 அக்டோபர் 18 வரை அப்பதவியில் பணியாற்றினார். சுதந்திர இந்தியாவில் முதல் தேர்தல்கள் 1952 இல் நடைபெற்றது, அந்த ஆண்டு முதல் முறையாக பஞ்சாப் சட்டமன்றம் அமைக்கப்பட்டது. இந்த நேரத்தில் மாகாணத் தேர்தலில் காங்கிரசு கட்சி வெற்றி பெற்றது, சச்சார் 1952 ஏப்ரல் 17 முதல் 1956 சனவரி 23 வரை மீண்டும் முதல்வராகப் பணியாற்றினார்.

ஆளுநராக
-------

உள் கட்சி அரசியல் காரணமாக இவர் முதல்வர் பதவியிலிருந்து விலகிய பின்னர் ஒடிசாவின் ஆளுநராக ஒன்றிய அரசாங்கத்தால் நியமிக்கப்பட்டார். 1956 முதல் 1957 வரை ஆளுநராக பணியாற்றினார். பின்னர் ஆந்திராவின் ஆளுநராக 1957 முதல் 1962 வரை பணியாற்றினார்.

கைது நடவடிக்கை
--------------

நெருக்கடி நிலையின்போது, இந்திரா காந்தி மற்றும் அவரது மகன் சஞ்சய் காந்தி ஆகியோரின் அதிகரித்துவரும் சர்வாதிகாரத்திற்கு எதிராக பேசிய காரணத்தால் காங்கிரசு கட்சியின் வேறு சில அதிருப்தி தலைவர்களுடன் பழைய உறுப்பினரான இவரும் கைது செய்யப்பட்டார். .

தனிப்பட்ட வாழ்க்கை
------------------

சச்சார் தனது சொந்த சமூகத்தைச் சேர்ந்த ஒரு பெண்ணுடன் சிறு வயதிலேயே திருமணம் செய்து கொண்டார். இவரது மகன், ராஜீந்தர் சச்சார் (பி. 1923) தில்லி உயர்நீதிமன்றத்தின் தலைமை நீதிபதியாக பணியாற்றினார்.  மேலும் பிரபல சச்சார் குழுவின் தலைவராகவும் இருந்தார். இது இந்தியாவில் மத சிறுபான்மையினரின் நிலை குறித்த அறிக்கையை தயாரித்தது. .மூத்த இந்திய பத்திரிகையாளரும், இடதுசாரி ஆர்வலரும் மற்றும் அமைதி ஆர்வலரும் குல்தீப் நாய்யர் சச்சாரின் மருமகன் ஆவார்.

குறிப்புகள்
-----------

1. ↑   *Who's who: Punjab Freedom Fighters, Volume 1*. Patiala: Punjabi University. 1972.. பார்த்த நாள்: 19 June 2014.
2. ↑  "Our Governors". Rajbhavanorissa.gov.in. 25 February 2012 அன்று மூலம் பரணிடப்பட்டது. 2 February 2012 அன்று பார்க்கப்பட்டது.
3. ↑  Bhim Sen Sachar Biography, History and Facts. Mapsofindia.com.
4. ↑  "B. S. Sachar". India Post. 14 August 1986. 12 June 2014 அன்று பார்க்கப்பட்டது.
5. ↑  "Chief Ministers". punjabassembly.nic.in. 13 February 2007 அன்று மூலம் பரணிடப்பட்டது. 21 December 2006 அன்று பார்க்கப்பட்டது.
6. ↑  Janak Raj Jai (1996). *Narasimha Rao, the Best Prime Minister?*. Regency Publications. பக். 101. பன்னாட்டுத் தரப்புத்தக எண்:978-81-86030-30-1. .
7. ↑  Punjab ignores, Haryana honours Bhim Sen Sachar. *The Tribune*, Chandigarh, India. 10 December 2004
**திரைட்டிகேல்** என்பது ஒரு தானியம் இதைப் பொலிஸ் கோதுமை (Polish Wheat) என்றும் அழைப்பார்கள். இது உலக மக்கள் பசியைப் போக்கவந்த புதிய தானியம்.இது பழங்கால தானியம் அல்ல.மனிதனால் உருவாக்கப்பட்ட புத்தம் புது தானியம்.மற்ற தானியங்களில் உருவான கலப்பினம் போன்றதல்ல இந்தத் தானியம்.

பொதுவாக ஒரே சிற்றினத்தில் உள்ள இரண்டு தாவரங்களைக் கொண்டு கலப்பினங்களை உருவாக்குவார்கள். ஆனால் இந்த திரைட்டிகேல் இரண்டு வேறுபட்ட தானிய இனங்களைக் கலந்து உருவாக்கப்பட்ட கலப்பினமாகும்.

தோற்றம்
-------

கோதுமையும் ராய் என்ற இரு வேறு தனித்தனி தானியங்கள். இவை இரு வேறு இனத்தைச் சேர்ந்தவை.இந்த இரண்டு தானியப் பயிர்களைக் கலப்பு செய்து உருவாக்கப்பட்டதுதான் இந்தத் திரைட்டிகேல். டுரம் கோதுமை (Durum Wheat Triticum aestiuam)யையும் ராய்(Scale cereale)யையும் செயற்கை முறையில் ஆய்வுக் கூடத்தில் 19 ஆம் நூற்றாண்டின் இறுதியில் கலப்பு செய்யப்பட்டது. இந்தக் கலப்பில் கோதுமை பெண்ணாகவும், ரை ஆணாகவும் இருந்தன. இப்படி கலந்து உருவான தானியத்துக்குத் திரைட்டிகேல் என்று பெயர் வைத்தனர்.

வரலாறு
------

கோதுமையின் தாவர இனப்பெயரான திரைட்டிகம் (Triticum) மற்றும் ராயின் தாவர இனப்பெயரான சிகேல் (Secale) ஆகிய இரண்டு பெயர்களை இணைத்து அதாவது (Triticum + Secale) திரைட்டிகேல் (Triticale) என்று பெயர் வைத்தனர். இப்படி உருவாக்கப்பட்ட இந்த தானியம் முளைப்புத் திறனற்ற மலட்டு விதையாகும். இதனை உருவாக்கியம் ஸ்காட்லாந்து மற்றும் ஸ்வீடன் நாட்டில்தான். மேலும் திரட்டிகேல் ஆய்வு மேற்கொள்ளப்பட்டது இதன் பயனாக முளைப்புத்திறன் கொண்ட விதைகள் கண்டுபிடிக்கப்பட்டன.1875-ஆம் ஆண்டு முதல் பயிர் செய்யப்பட்டன.1930வரை திரட்டிகேல் முழு வெற்றிபெற்ற தானியமாக மாறவில்லை.30ஆண்டுகள் மேலும் ஆய்வுகள் மேற்கொள்ளப்பட்டன திரைட்டிகேல்லில் சிறந்த தானியங்களை இவற்றுக்குள்ளே கலப்பு செய்யப்பட்டன.இந்த இரண்டாவது கலப்பின் வழியாக மிகச்சிறந்த தானியங்கள் கிடைத்தன.1969-இல் தான் திரட்டிகேல் வியாபார பயிராக மாறியது.

பண்புகள்
--------

இந்தத் திரட்டிகேல் தானியமானது தனது பெற்றோர்களான கோதுமை, ராய் போன்றே இருந்தது.ஆனால் கோதுமையைவிட நீளமாகவும், ராயைவிட உருளையாகவும் உள்ளது.இத்தானியத்தில் கோதுமை,ராயைவிட புரோட்டின் கூடுதலாக உள்ளது. கோதுமை,ராயைவிட கூடுதலாக விளைச்சல் கொடுக்கிறது.வறட்சியான,மண்வளம் குறைந்த பகுதிகளிலும் நன்கு விளைகிறது.

உசாத்துணை
---------

* தானியங்கள், (மின்னூல்)
**திரைக்களஞ்சியம்** ஒரு இந்திய தமிழ்த் திரைப்பட வரலாற்று ஆவண நூற் தொகுதி ஆகும்.

வரலாற்று ஆவணம்
--------------

தமிழில் வெளிவந்த திரைப்படங்கள் பற்றிய அதிகாரப்பூர்வ ஆவணங்கள் எதுவும் இல்லாத நிலையில், வருங்கால தலைமுறையினர் அறிந்து கொள்ளவும், தமிழ்த் திரைப்படங்கள் குறித்து ஆய்வு செய்வோர் பயன்பெறும் வகையிலும் இந்த நூல் தொகுதியில் விபரங்கள் ஆவணப்படுத்தப்பட்டுள்ளன.

தொகுதிகளின் காலப்பகுதி
----------------------

ஒவ்வொரு தொகுதி நூலும் ஒவ்வொரு பத்தாண்டுக் காலத்துக்குள் வெளிவந்த தமிழ் திரைப்படங்களின் விபரங்களைக் கொண்டுள்ளது. இதுவரையில் 1951 - 1960 மற்றும் 1961 - 1970 ஆகிய இரு தொகுதிகள் வெளிவந்துள்ளன. 2019 டிசம்பரில் 1971 - 1980 காலப்பகுதியை உள்ளடக்கிய மூன்றாவது தொகுப்பு வெளிவந்துள்ளது. இதில் 700 க்கு மேற்பட்ட திரைப்படங்களின் விபரங்கள் கொடுக்கப்பட்டுள்ளன.

ஆவண விபரம்
----------

குறிப்பிட்ட பத்தாண்டு காலப் பகுதியில் வெளியான தமிழ்த் திரைப்படங்கள் ஆண்டு வாரியாகவும், ஒவ்வொரு ஆண்டில் வெளியான திரைப்படங்கள் தமிழ் எழுத்து அகர வரிசைப்படியும் பட்டியலிடப்பட்டுள்ளன.

ஒவ்வொரு திரைப்படம் பற்றிய விபரப் பட்டியலில் 

* திரைப்படத்தின் பெயர்
* அதனைத் தயாரித்த நிறுவனத்தின் பெயர்
* நடிகர்கள்
* நடிகைகள்
* இயக்குனர்
* தயாரிப்பாளர்
* கதாசிரியர்
* வசனகர்த்தா
* இசையமைப்பாளர்
* பாடலாசிரியர்கள்
* பாடகர்கள்
* பாடல்களின் தொடக்க வரி

ஆகிய விபரங்கள் கொடுக்கப்பட்டுள்ளன.

அட்டவணைகள்
----------

நூலின் இறுதிப் பகுதியில், வெளியான படங்களின் பட்டியல் ஆண்டு வாரியாகவும், அகரவரிசைப்படியும் தனித்தனியாக பட்டியலிடப்பட்டுள்ளன. மேலும், அந்தத் தொகுதியில் உள்ள திரைப்படங்களின் பாடல்கள் அனைத்தும் அகர வரிசைப்படி பட்டியலிடப்பட்டுள்ளன.
இவற்றை இலகுவில் கண்டுகொள்ள வசதியாக அவை இடம்பெற்றுள்ள பக்க எண் கொடுக்கப்பட்டுள்ளது.

கடைசிப் பக்கத்தில் நூலிலுள்ள தகவல்களுக்கு ஆதாரமாக இருந்த நூல்கள், நிறுவனங்கள், நபர்கள் பற்றிய விபரம் கொடுக்கப்பட்டுள்ளது.

தொகுப்பாசிரியர்
---------------

மூன்று தொகுதிகளிலுமுள்ள விபரங்களைத் திரட்டி நூல் வடிவாக்கியவர் கோ. நீலமேகம் (நீலமேகம் கோவிந்தசாமி).

வெளியீடு
--------

இந்த மூன்று தொகுதிகளும் சென்னை 600108 இலுள்ள மணிவாசகர் பதிப்பகத்தால் வெளியிடப்பட்டுள்ளன. 1951 - 1960 காலப்பகுதிக்கான தொகுதி 1, 2014 ஆம் ஆண்டு டிசம்பர் திங்களிலும், 1961 - 1970 காலப்பகுதிக்கான தொகுதி 2, 2016 நவம்பர் திங்களிலும் வெளியிடப்பட்டுள்ளன. 1971 - 1980 காலப்பகுதிக்கான தொகுதி 2020 ஆம் ஆண்டு வெளியிடப்பட்டது.

சான்று
------

1. ↑  "கவனிக்க வேண்டிய புது வரவுகளில் சில..." தினமணி. 20 ஜனவரி 2017. 2018-08-30 அன்று மூலம் பரணிடப்பட்டது. 30 ஆகஸ்ட் 2018 அன்று பார்க்கப்பட்டது.

* திரைக்களஞ்சியம் பாகம் - 1, மணிவாசகர் பதிப்பகம் சென்னை 108.
* திரைக்களஞ்சியம் பாகம் - 2, மணிவாசகர் பதிப்பகம் சென்னை 108.
* திரைக்களஞ்சியம் பாகம் - 3, மணிவாசகர் பதிப்பகம் சென்னை 108.
இந்தக் கட்டுரை 1781 போர் பற்றியது.  1780 போர், பொள்ளிலூர் போர் (1780) என்பதைப் பாருங்கள்.

**பொள்ளிலூர் போர்** ஐதர் அலி தலைமையேற்ற மைசூர் அரசு படைகளுக்கும் ஜெனரல் ஐயிர் கூட் தலைமையேற்ற பிரித்தானிய கிழக்கிந்திய நிறுவனம் படைகளுக்கும் இடையே ஆகத்து 27, 1781இல் காஞ்சிபுரம் அடுத்த பொள்ளிலூரில் நடைபெற்ற போர். இது கம்பனி முழுமையாகத் தோற்கடிக்கப்பட்டு படைத்தலைவர் பெய்லி சிறைபிடிக்கப்பட்ட, 1780இல் நடைபெற்ற அதே இடத்தில் நடைபெற்றது. ஆனால் 1781இல் கம்பனியின் படைகள் இரு அணிகளாக ஒருங்கிணைக்கப்பட்டிருந்தன. ஓரணி திப்பு சுல்தானின் படைகளை எதிர்கொண்டது; மற்றொன்று ஐதர் அலியை எதிர்கொண்டது. ஆனால் ஐதர் அலியின் படைகள் பெரும் தோல்வி கண்டு காஞ்சிபுரத்திற்குத் திரும்பினர்.

போருக்குப் பிறகு உணவுப்பொருட்கள் குறைபாட்டால் கூட் தனது படைகளை திருபாசூருக்கு திருப்பினார். இரு படைகளும் தத்தம் பாசறைகளுக்குத் திரும்பின; இரண்டுமே தாமே வென்றதாக கூறினர்.

மேற்கோள்கள்
-----------

1. 1 2 3 4  Roy p.85
2. ↑  Ramaswami, N.S. (1984). *Political History of Carnatic under the Nawabs*. New Delhi: Abhinav Publications. பக். 228. .
3. ↑  Wilks, Mark. "Historical Sketches of the South of India, in an Attempt to Trace the History of Mysoor" (PDF). 5 March 2017 அன்று பார்க்கப்பட்டது.

நூற்கோவை
--------

* Roy, Kaushik. *War, Culture, Society in Early Modern South Asia, 1740-1849*. Routledge, 2011.
* Vibart, H. M (1881). *The military history of the Madras engineers and pioneers, from 1743 up to the present time*, Volume 1
**பீமிலி கடற்கரை** *(Bheemili Beach)* என்பது இந்தியாவின் ஆந்திரப்பிரதேச மாநிலத்தில் காணப்படும் ஒரு கடற்கரையாகும். கோசுதானி நதியில் இருந்து தோன்றும் இக்கடற்கரை விசாகப்பட்டினத்தில் இருந்து 24 கிலோமீட்டர் தொலைவில் காணப்படுகிறது. இக்கடற்கரையானது பிரித்தானியா மற்றும் டச்சுக்காரர்களின் ஆட்சிப்பகுதியைப் பிரதிபலிக்கிறது.

வரலாறு
------

பிரித்தானிய கிழக்கிந்திய நிறுவனம் மற்றும் டச்சுக் கிழக்கிந்திய நிறுவனம் ஆகிய இரண்டு நிறுவனங்களுமே வியாபாரத்திற்காகத் தங்கள் துறைமுகங்களை இங்கு வைத்திருந்தன.

சுற்றுலா வளர்ச்சி
-----------------

உலக அளவில் சுற்றுலாத்துறையை விரிவாக்க விசாகப்பட்டினம் நகர்புற வளர்ச்சித் துறை பல்வேறு முயற்சிகளை மேற்கொண்டு வருகிறது. இதற்காக விசாகப்பட்டினம் – பீமிலி கடற்கரை சாலையில் ஒரு கடற்கரைப் பூங்காவை அமைத்தது. கடற்கரை நீளத்திற்கும் சுற்றுலா வசதிகளும் பல மேம்பாட்டுத் திட்டங்களையும் செயற்படுத்தி வருகிறது.

மேற்கோள்கள்
-----------

1. ↑  "Bheemili beach overview". visitvizag. 30 June 2014 அன்று பார்க்கப்பட்டது.
2. ↑  "Beach Park on Visakha-Bheemili Beach Road". Visakhapatnam Urban Development Authority. 17 ஜூலை 2014 அன்று மூலம் பரணிடப்பட்டது. 30 June 2014 அன்று பார்க்கப்பட்டது.
3. ↑  "Vizag-Bheemili beach corridor project". *The Hindu* (Hyderabad). 2 April 2014.. பார்த்த நாள்: 30 June 2014.
**அந்தகக்கவி வீரராகவர்** என்பவர் காஞ்சிபுரம் மாவட்டம் பூதூர் எனும் ஊரில் பிறந்தவர். பொன்விளைந்த களத்தூரில் வாழ்ந்தவர். இவர் இசையிலும் பயிற்சி உள்ளவர். கவிஞரும் ஆவார்.

இளமைப் பருவம்
-------------

இவர் தந்தையார் வடுகநாதர் என்பவர். வீரராகவர் பிறவியிலேயே கண்ணொளி இழந்தார். கேள்வியறிவின் வாயிலாகக் கல்வி கற்றார். இவர் இயற்றிய பாடல்கள் சொற்சுவையும் பொருள்நயமும் உடையவை. வள்ளல்கள் மீதும் சிற்றரசர்கள் மீதும் பல தனிப்பாடல்கள் பாடிப் பரிசுகள் பெற்றுள்ளார்.

பெற்ற பாராட்டுகள்
-----------------

இவர் இலங்கை சென்று பரராசசேகர மன்னனைப் பாடி ஒரு யானை, பொற்பந்தம், ஓர் ஊர் ஆகியவற்றைப் பரிசிலாகப் பெற்று ஊர் திரும்பினார். இதனால் இவர் புகழ் கடல் கடந்தும் பரவியது.

படைப்புகள்
----------

பிள்ளைத்தமிழ், கலம்பகம், கோவை, உலா ஆகியவை பாடியுள்ளார். இவர் பாடிய உலா நூல்கள் இரண்டு. ஒன்று ஓர் அரசனைப் பற்றியது. மற்றொன்று திருவாரூர்ச் சிவபெருமானைப் பற்றியது.
எழுதிய நூல்கள் :

* திருக்கழுக்குன்றப் புராணம்
* திருக்கழுக்குன்ற மாலை
* சேயூர் முருகன் பிள்ளைத்தமிழ்
* திருவாரூர் உலா
* சந்திரவாணன் கோவை
* கயத்தாற்றரசன் உலா
* கீழ்வேளூர் உலா
* திருவேங்கடக் கலம்பகம்
* திருக்கண்ணமங்கைமாலை
* திருவேங்கடமுடையான் பஞ்சரத்தினம்
* வரதராசர் பஞ்சரத்தினம்
* பெருந்தேவியார் பஞ்சரத்தினம் போன்ற பல

தனிப்பாடல்கள்
-------------

தமிழகத்தில் வாழ்ந்த பல புலவர்கள் பாடிய பாடல்களின் தொகுப்பு, தனிப்பாடல் திரட்டு என்பது. இதில் 110 புலவர்கள் பாடிய 1113 பாடல்கள் உள்ளன. இவற்றுள் வீரராகவர் இயற்றிய 39 பாடல்கள் தனிப்பாடல் திரட்டில் இடம் பெற்றுள்ளன.இவை தவிர, இவர் அவ்வப்போது கடிதங்கள்போல் பிறர்க்கு எழுதி அனுப்பிய கவிதைகள் பல உண்டு. அவை சீட்டுக்கவிகள் எனப்படும்.

உசாத்துணை
---------

* தமிழ் ஒன்பதாம் வகுப்பு, பாடநூல்,- பக்கம் 83-84. தமிழ்நாட்டுப் பாடநூல் கழகம், சென்னை.
* மு.வரதராசன், தமிழ் இலக்கிய வரலாறு, சாகித்திய அகாதெமி வெளியீடு, பக்கம் 207-208.
* தமிழ்க் கலைக்களஞ்சியம் முதல் தொகுதி அந்தகக்கவி வீரராகவ முதலியார்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Bocus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***போகசு*** என்பது தென்கிழக்காசியக் குதிக்கும் சிலந்தி பேரினமாகும். இது 1892-ல் ஜோர்ஜ் பெக்காம் & எலிசபெத் பெக்காம் ஆகியோரால் முதலில் விவரிக்கப்பட்டது. சூன் 2019[update] நிலவரப்படி இப்பேரினத்தில் பிலிப்பீன்சு மற்றும் இந்தோனேசியாவில் மட்டுமே காணப்படும் மூன்று சிற்றினங்கள் மட்டுமே உள்ளன.

சிற்றினங்கள்
------------

*போ. அங்கசுடிகோலிசு*

*போ. எக்செல்சசு*

*போ. பிலிப்பினென்சிசு*

நுண்ணோக்கியின் உதவியின்றி இவற்றினை தொடர்புடைய பேரினமான *மிர்மாராக்னே*விலிருந்து பிரித்தறிய முடியாது.

மேற்கோள்கள்
-----------

1. ↑  George\_and\_Elizabeth\_Peckham; Peckham, E. G. (1892). "Ant-like spiders of the family Attidae". *Occasional Papers of the Natural History Society of Wisconsin* **2** (1): 1–84.
2. ↑   *Gen. Bocus Peckham & Peckham, 1892*. Natural History Museum Bern. 2019. doi:10.24436/2.. பார்த்த நாள்: 2019-07-05.
3. ↑  Murphy, Frances; Murphy, John (2000). "An Introduction to the Spiders of South East Asia". *Malaysian Nature Society* (Kuala Lumpur): 304.

வெளி இணைப்புகள்
---------------

* Salticidae.org: எறும்பு வகைகளைப் கண்டறியும் வரைபடங்கள் மற்றும் புகைப்படங்கள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1481615
* விக்கியினங்கள்: Bocus
* ADW: Bocus
* BioLib: 486184
* EoL: 114127
* GBIF: 2176762
* iNaturalist: 420282
* IRMNG: 1051253
* ITIS: 871774
* என்.சி.பி.ஐ: 2744095
* WSC: urn:lsid:nmbe.ch:spidergen:02857

 |
**பன்னாட்டு ஒளி நாள்** (*International Day of Light*) ஒவ்வோர் ஆண்டும் மே 16 ஆம் தேதியன்று கொண்டாடப்படுகிறது. யுனெசுகோவின் கூற்றுப்படி, ஒத்துழைப்பை வலுப்படுத்துவதையும், அமைதி மற்றும் வளர்ச்சியை வளர்ப்பதற்கான அதன் திறனைப் பயன்படுத்துவதையும் இந்நடவடிக்கை குறிக்கிறது. ஒளி என்பது வாழ்க்கையின் உலகளாவிய அடையாளமாகும். கல்வி, அறிவியல், கலை, பண்பாடு, நிலையான வளர்ச்சி, தகவல் தொடர்பு, ஆற்றல் மற்றும் மருத்துவம் ஆகியவற்றில் ஒளி முக்கிய பங்கு வகிக்கிறது. இந்நாள் ஒவ்வோர் ஆண்டும் கொண்டாடப்படுகிறது. இது யுனெசுகோவும் இந்நாளை ஒவ்வோர் ஆண்டும் அனுசரிக்கிறது.

வரலாறு
------

1960 ஆம் ஆண்டு மே மாதம் 16 ஆம் தேதியன்று இயற்பியலாளர் தியோடர் மைமன் மற்றும் பொறியாளர் முதன் முதலில் சீரொளியை வெற்றிகரமாக செலுத்தியபோது யுனெசுகோவால் இம்முயற்சி எடுக்கப்பட்டது. ஒளி முக்கியமானதாக கொண்டாடப்படுகிறது, ஏனென்றால் ஆயிரக்கணக்கான ஆண்டுகால வரலாற்றில், மனிதர்கள் பிரபஞ்சத்தைப் பார்க்கவும் கற்றுக்கொள்ளவும் ஒளியை நம்பியிருந்நார்கள். பண்டைய நாகரிகங்கள் முதல் விண்மீன் கூட்டங்களுடன் இணைந்த நினைவுச்சின்னங்கள் வரை ஒளியின் மூலமே அறிந்து கொண்டார்கள். இன்றும் வானியலாளர்கள் விண்மீன் மற்றும் பிரபஞ்சத்தைப் பற்றிப் பார்த்துக் கற்றுக்கொள்கிறார்கள். 

ஒளி பற்றிய ஆய்வு நுண்ணோக்கிகள், எக்சு கதிர் இயந்திரங்கள், தொலைநோக்கிகள், புகைப்பட்டக் கருவிகள், மின் விளக்குகள், தொலைக்காட்சித் திரைகள் ஆகியவற்றை உருவாக்க ஒளி உதவியது. நம் உலகத்தை அசாதாரண வழிகளில் மாற்றவும் ஒளி உதவுகிறது.

மேற்கோள்கள்
-----------

1. ↑  "International Day of Light: History, significance and all you need to know". *Free Press Journal* (ஆங்கிலம்). 2022-09-01 அன்று பார்க்கப்பட்டது.
2. ↑  "Explained: Why is the International Day of Light celebrated?". *The Indian Express* (ஆங்கிலம்). 2020-05-16. 2022-09-01 அன்று பார்க்கப்பட்டது.
3. ↑  "International Day of Light | UNESCO". *www.unesco.org* (ஆங்கிலம்). 2022-09-01 அன்று பார்க்கப்பட்டது.
4. ↑  "International Day of Light | spie.org". *spie.org*. 2022-09-01 அன்று பார்க்கப்பட்டது.
5. 1 2 3  "International Day of Light | American Institute of Physics". *www.aip.org* (ஆங்கிலம்). 2022-09-01 அன்று பார்க்கப்பட்டது.
**தேவபந்து** (Deoband) (இந்தி: देवबंद, உருது: دیوبند, *Devband*) இந்தியாவின் உத்தரப் பிரதேச மாநிலத்தின் சகரன்பூர் மாவட்டத்தில் அமைந்த நகரம் ஆகும். தேவபந்து நகரம் தில்லியிலிருந்து 150 கிலோ மீட்டர் தொலைவில் உள்ளது. மாவட்டத் தலைமையிட நகரமான சகாரன்பூர் நகரத்திலிருந்து 41 கிலோ மீட்டர் தொலைவில் தேவபந்து நகரம் உள்ளது.

25 உறுப்பினர்கள் கொண்ட நகராட்சி மன்றம் உடையே தேவபந்து நகரத்தில் புகழ் பெற்ற இசுலாமிய தாருல் உலூம் தேவ்பந்த் (இசுலாமியப் பல்கலைகழகம்),), *பாலசுந்தரி கோயில்* மற்றும் ஜாமியா திப்பியா யுனானி மருத்தவக் கல்லூரி அமைந்துள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி தேவபந்து நகரத்தின் மொத்த மக்கள் தொகை 97,037 ஆகும். அதில் ஆண்கள் 53,538; பெண்கள் 43,499 ஆக உள்ளனர். பாலின விகிதம் 1000 ஆண்களுக்கு, 812 பெண்கள் வீதம் உள்ளனர். சராசரி எழுத்தறிவு விகிதம் 75.23 % ஆக உள்ளது. ஆண்களின் எழுத்தறிவு 79.59 % ஆகவும்; பெண்களின் எழுத்தறிவு 69.77 % ஆகவும் உள்ளது. மொத்த மக்கள் தொகையில் ஆறு வயத்திற்குட்பட்டவர்கள் 12,200 ஆக உள்ளனர்.  இந்நகரத்தில் உருது, இந்தி மற்றும் ஆங்கில மொழிகள் பேசப்படுகிறது. 

### சமயம்

97,037 மக்கள் தொகை கொண்ட தேவபந்து நகரத்தில் இசுலாமியர்கள் 71.06% ஆகவும், இந்துக்கள் 27.87% ஆகவும், சமணர்கள் 0.44% ஆகவும், கிறித்தவர்கள் 0.25% ஆகவும், சீக்கியர்கள் 0.22% ஆகவும், மற்றவர்கள் 0.16% ஆகவும் உள்ளனர்.

மேற்கோள்கள்
-----------

1. ↑  Introduction Deobandi Movement- Deoband
2. ↑  [  Deoband Population Census 2011]

வெளி இணைப்புகள்
---------------

* 
* Deoband Rector Maulana Ghulam Vastanvi talks to TCN on Gujarat - TCN News
* Deoband series - TCN News
**பிராணகிதா வனவிலங்கு சரணாலயம்** (*Pranahita wildlife sanctuary*) என்பது இந்தியாவின் தெலங்காணா மாநிலத்தின் மஞ்செரியல் மாவட்டத்தில் (பழைய ஆதிலாபாத் மாவட்டம்) அமைந்துள்ள ஒரு பாதுகாக்கப்பட்ட பகுதியாகும்.

இந்த சரணாலயம் பிராணகிதா ஆற்றின் கரையில் அமைந்துள்ளது. இது மஞ்செரியல் நகரத்திலிருந்து 35 கி.மீ. தொலைவில் உள்ளது. இது புல்வாய் மற்றும் 20க்கும் மேற்பட்ட ஊர்வன, 50க்கும் மேற்பட்ட பறவை இனங்கள், 40க்கும் மேற்பட்ட பாலூட்டிகளுக்குப் பிரபலமானது.

வரலாறு
------

பிராணகிதா 13 மார்ச் 1980-ல் நிறுவப்பட்டது. இதன் பரப்பளவு 136.02 சதுர கிமீ ஆகும். பிராணகிதா தெற்கு வெப்பமண்டல உலர் இலையுதிர் காடுகள், உலர்ந்த புதர் காடு மற்றும் புல்வெளிகள் நிறைந்தது.

பார்வை நேரம்
------------

நவம்பர் முதல் ஏப்ரல் வரை இந்த இடத்தைப் பார்வையிடச் சிறந்த நேரம் ஆகும். மஞ்செரியல் மற்றும் சென்னூரில் வன ஓய்வு இல்லம் உள்ளது. காற்றின் வெப்பநிலை 15 முதல் 40 பாகை செல்சியசு வரை மாறுபடும்

அணுகல்
------

**சாலை வழியாக:**

ஐதராபாத் - கரீம்நகர் - மஞ்சேரியல் - 258 கி.மீ. தொலைவில் ஐதராபாத்திலிருந்து

**தொடர்வண்டி மூலம்:**

ஐதராபாத் முதல் மஞ்சேரியல் – 236 கி.மீ. தூரப் பயணம்

**வானூர்தி மூலம்:**

அருகிலுள்ள வானூர்தி நிலையம் - இராசிவ் காந்தி பன்னாட்டு வானூர்தி நிலையம், ஐதராபாத்

மேற்கோள்கள்
-----------

1. ↑  "Pranahita Sanctuary". *protectedplanet.net*.
2. ↑  "Pranahita Wildlife Sanctuary". Telangana Forest Department. 21 பிப்ரவரி 2015 அன்று மூலம் பரணிடப்பட்டது. 21 Feb 2015 அன்று பார்க்கப்பட்டது.
3. 1 2  "Telangana Forest Department". *National Portal of India Telangana Tourism*. 10 டிசம்பர் 2016 அன்று மூலம் பரணிடப்பட்டது. 10 March 2017 அன்று பார்க்கப்பட்டது.
4. ↑  Guru, Travel (2013-08-05). "The Pranahita Wildlife Sanctuary Andhrapradesh". *Beautiful Indian Tourist Spots* (ஆங்கிலம்). 2021-06-24 அன்று மூலம் பரணிடப்பட்டது. 2021-06-22 அன்று பார்க்கப்பட்டது.
**பிராதமா இரத்த மையம்** (*Prathama Blood Centre*) இந்தியாவின் அகமதாபாத்து நகரத்தில் அமைந்துள்ள ஓர் இரத்த வங்கியாகும். 2000 ஆம் ஆண்டில் அகமதாபாத் மாநகராட்சி ஆணையமு மேம்பட்ட மாற்று மருந்து ஆராய்ச்சி அறக்கட்டளையும் இணைந்து இலாப நோக்கற்ற தன்னார்வ அமைப்பாக இது நிறுவப்பட்டது. பிராதமா இரத்த மையம் இந்தியாவின் முதல் முழு தானியங்கு இரத்த மையமாகும். சுமார் 50,000 தன்னார்வ இரத்த தானம் செய்பவர்கள் பிராதாமாவில் ஆண்டுதோறும் இரத்த தானம் செய்கிறார்கள்.

2016 ஆம் ஆண்டின் உலக தலசீமியா நாளன்று பிராதமா மையம், இரத்தம் பெறும் நபர்களுக்கு மாற்றப்படும் பரவும் நோய்த்தொற்றுகளின் அபாயத்தைக் குறைப்பதற்காக தானம் செய்யப்பட்ட இரத்தத்தில் உட்கரு அமில சோதனை மேற்கொள்ளுவதை அறிமுகம் செய்தது. இடைக்காலத்திற்கு பரிசோதிக்கப்படாத பாதுகாப்பற்ற இரத்தத்தை மாற்றுவதால் வைரசு தொற்றுநோய்களும் இரத்த மாற்றத் தொற்றுநோய்களும் பரவும் ஆபத்து அதிகரிக்கலாம். சில நேரங்களில் உயிருக்கு ஆபத்தாகவும் இருக்கலாம். இத்தகைய இடைக்கால நோய்த்தொற்றுகளைக் கண்டறிவதில் உட்கரு அமில பரிசோதனை பயனுள்ளதாக நிரூபிக்கப்பட்டுள்ளது. சீரான இடைவெளியில் இரத்தம் தேவைப்படும் தலசீமியா நோயாளிகளுக்கு பாதுகாப்பான இரத்தம் உயிர் காக்கும் மருந்தாக முக்கியத்துவம் வகிக்கிறது. இந்தியாவில் தலசீமியா பாதிப்பு 3-4% ஆக உள்ளது. ஒவ்வோர் ஆண்டும் 10,000 முதல் 12,000 தலசீமியா பிறப்புகள் நடைபெறுகின்றன. நாட்டில் 30 மில்லியன் தலசீமியா ஏந்திகள் இருப்பதாகவும் மதிப்பிடப்பட்டுள்ளது. உட்கரு அமில பரிசோதனை செய்யப்பட்ட இரத்தத்துடன் இந்த நோயாளிகள் நீண்ட காலம் வாழமுடியும் மற்றும் வாழ்க்கைத் தரத்தையும் பராமரிக்க முடியும்.

ஆண்டொன்றுக்கு 150,000 அலகு இரத்தத்தை சேமிக்கும் வகையிலும் விரிவுபடுத்திக் கொள்ளும் வகையிலும் இரத்த மையம் வடிவமைக்கப்பட்டுள்ளது. பிராதமா இரத்த மையம் பிரிவு–25 வகை நிறுவனமாகவும் ஓர் அறக்கட்டளையாகவும் பதிவுசெய்யப்பட்ட இலாப நோக்கற்ற அமைப்பாகும். 100% தன்னார்வ இரத்த சேகரிப்பு மூலம் ஆண்டுதோறும் சுமார் 125,000 இரத்தம் மற்றும் இரத்தக் கூறுகள் மாற்றமின்றி இங்கு விநியோகிக்கப்படுகின்றன. 2009 ஆம் ஆண்டு சனவரி மாதம் முதல் இம்மையம் தலசீமியா எனப்படும் இரத்த அழிவுச் சோகை நோய் ஒழிப்புத் திட்டத்தைத் தொடங்கியுள்ளது.

மேற்கோள்கள்
-----------

1. ↑  Prathama Blood Centre விக்கிமேப்பியா.
2. ↑  Prathama Blood Centre பரணிடப்பட்டது 2022-02-04 at the வந்தவழி இயந்திரம் Piramal Prize.org.
3. ↑  "World Blood Donor Day round up". *தி டைம்ஸ் ஆஃப் இந்தியா*. 14 June 2009. Archived from the original on 2011-08-11. .
4. ↑  "Roche Diagnostics India launches Gujarat's first NAT solution at Prathama Blood Centre, to enable access to safe blood". 9 May 2016.
5. ↑  Thalassemia Eradication Program - an Initiative of Prathama Blood Centre,Ahmedabad பரணிடப்பட்டது 2011-07-14 at the வந்தவழி இயந்திரம்.
6. ↑  "காப்பகப்படுத்தப்பட்ட நகல்". 2011-08-10 அன்று மூலம் பரணிடப்பட்டது. 2022-02-04 அன்று பார்க்கப்பட்டது.

* Modern Blood Banking in India: A Study of Prathama Blood Centre பரணிடப்பட்டது 2016-03-04 at the வந்தவழி இயந்திரம்
* Prathama Updates
* World Blood Donor Day 2010

புற இணைப்புகள்
--------------

* Prathama Blood Center, website
* Architecture of Prathama building
* PRATHAMA BLOOD CENTRE YOUTUBE
* BLOOD DONATION
* Thalassemia Awareness Program
* Types of Blood Donation
**பன்னாட்டு நேரம்** (*Universal Time*, *UT* அல்லது *UT1*) என்பது புவியின் சுழற்சியை அடிப்படையாகக் கொண்ட ஒரு நேரத் தரமாகும். முதலில் அது 0° நெடுவரையில் சராசரி சூரிய நேரமாக இருந்தபோதிலும், சூரியனின் துல்லியமான அளவீடுகள் கடினம். எனவே, பன்னாட்டு நேரமானது புவி சுழற்சிக் கோணம் (ERA, இது கிரீனிச்சு சராசரி பக்கவாட்டு நேரத்திற்கு மாற்றாக செயல்படுகிறது) என்று அழைக்கப்படும் சர்வதேச வான குறிப்பு சட்டத்துடன் (ICRF) பூமியின் கோணத்தின் அளவீட்டில் இருந்து கணக்கிடப்படுகிறது. UT1 பூமியில் எல்லா இடங்களிலும் ஒரே மாதிரியாக உள்ளது. 

ERA = 2π(0.7790572732640 + 1.00273781191135448*· Tu*) ஆரையம்
இங்கு *Tu* = (யூலியன் UT1 நாள் - 2451545.0), ERA = புவியின் சுழற்சிக் கோணம்

மேற்கோள்கள்
-----------

1. ↑  (5–7 October 2011) "Legislative Specifications for Coordinating with Universal Time". *{{{booktitle}}}*, Analytical Graphics, Inc. Exton, Pa.:American Astronautical Society.
2. ↑  McCarthy & Seidelmann 2009, ப. 15–17, 62–64, 68–69, 76.

உசாத்துணைகள்
------------

* "Common Units and Conversions in Earth Orientation". *IERS Rapid Service / Prediction Center, U.S. Naval Observatory*. 16 June 2022 அன்று பார்க்கப்பட்டது.
* McCarthy, Dennis; Seidelmann, P. Kenneth (2009). *TIME—From Earth Rotation to Atomic Physics*. Weinheim: Wiley-VCH Verlag GmbH & Co. KGaA.. பன்னாட்டுத் தரப்புத்தக எண்:978-3-527-40780-4.

 This article incorporates public domain material from the General Services Administration document "Federal Standard 1037C".

வெளி இணைப்புகள்
---------------

* *Time Lord* by Clark Blaise: a biography of Sanford Fleming and the idea of standard time